Gradska knjižnica Samobor



Izvještaj

 o radu knjižnice za 2017. godinu

Samobor, 12. ožujka 2018.

|  |
| --- |
| Osobna karta Gradske knjižnice Samobor Odjel za odrasle, Zavičajna zbirka, M. Krleže 9, Odjel za djecu i mladež, Šmidhenova 36, PROSTOR: 600 m2ČLANOVI : 7.514BROJ POSJETA: 44.805CIRKULACIJA GRAĐE: 178.191 jedinica građe ( knjižna i neknjižna građa )BROJ „ sviđa mi se „na facebook-u: 2.134RADNO VRIJEME ZA KORISNIKE: 64 sati tjednoMJESTA ZA PRISTUP INTERNETU: 5 mjestaMJESTA ZA ČITANJE DNEVNOG TISKA: 10MJESTA U ČITAONICAMA: 10STANJE KNJIŽNOG FONDA 31.12.2017.: 91 027STANJE NEKNJIŽNE GRAĐE 31.12.2017.: 5 944PRETPLAĆENIH NASLOVA ČASOPISA I NOVINA: 71NABAVA U 2017. godini : 3 234 jedinica građeNABAVA NEKNJIŽNE GRAĐE U 2017. : 72 jedinceKULTURNI PROGRAMI U 2017. godini: 253 aktivnostiBROJ ZAPOSLENIH: 17BROJ TISKANOG KNJIGOMATA U 2017. 3 broja BRIJ RADIJSKOG KNJIGOMATA U 2017. 10 emisija |

**UVODNA RIJEČ**

Knjižnica osigurava osnovne uvjete za učenje kroz cijeli život, za kulturni razvitak i neovisno odlučivanje.

Usluge koje korisnicima pružaju knjižnice, osnovne kulturne navike i potrebe koje se stječu u knjižnicama, preduvjet su korištenja usluga i programa drugih kulturnih institucija.

Važnost narodne knjižnice u svakom civiliziranom društvu je velika, a kultura lokalne zajednice i društva uvijek je odraz izgleda knjižnice, kao što je rekao Andre Maurois:

 **„Knjižnica nije samo koristan instrument nacije, ona pridonosi formiranju te nacije.„**

 **Tijekom cijele 2017. radili smo kontinuirano, samozatajno i predano kroz mnogobrojne projekte, velika i mala događanja u svim odjelima i segmentima rada. Svaki djelatnik knjižnice svojim radom dao je doprinos zajedništvu i visokoj kvaliteti i profesionalnosti u prezentaciji ustanove stručnoj javnosti i lokalnoj zajednici.**

**1. OPĆI PODACI O KNJIŽNICI**

 Gradska knjižnica Samobor obavlja svoju osnovnu knjižničarsku djelatnost kroz rad Odjela za odrasle (u sastavu kojeg je Služba za nabavu i stručnu obradu građe te Zavičajna zbirka) i Odjela za djecu i mladež.

 Knjižnica obavlja djelatnost 6 dana u tjednu (ukupno 64 radnih sati). Radno vrijeme je od 8,00 do 20,00 sati, a subotom od 8,00 do 12,00 sati, osim u razdoblju od srpnja do kolovoza kada Knjižnica radi četiri dana ujutro i dva dana poslijepodne.

 Knjižnica je smještena na tri lokacije: Odjel za odrasle, Odjel za djecu i mladež, Uprava sa Zavičajnom zbirkom u prostoru od nepunih 600 m2, od kojih je oko 435 m2 namijenjeno radu s članovima, odnosno korisnicima. S obzirom na fond knjižne i neknjižne građe, potrebe korisnika i razvojne potrebe Knjižnice, to je nedostatan prostor, a taj je problem posebno prisutan na Odjelu za odrasle - u čitaonici novina i časopisa, studijskoj čitaonici te prostoru u kojemu je smješten kompletan fond u slobodnom pristupu i Zaštićeni fond znanstvene literature (fond koji nije u slobodnom pristupu). Nadamo se da će se u skoro vrijeme osigurati novi prostor za potrebe Gradske knjižnice Samobor kojim će biti riješeni ti gorući problemi.

Recesija se obrušila na sve segmente društva pa tako i na planove za osiguranje novog prostora za potrebe Knjižnice. Radnje koje su do sada provedene u fazi su mirovanja, ali se nadamo da neće biti bačene u zaborav, već da će postati značajan dio strateškog planiranja kapitalnih investicija Grada Samobora u skoro vrijeme.

Kadrovski gledano u Knjižnici radi 17 djelatnika:

4 djelatnika SSS,

2 djelatnika VŠS,

9 djelatnika VSS ( uključujući ravnateljicu)

i 2 djelatnika NSS.

 S obzirom na izrazito veliko broj administrativnih polova koje se nameću novim mnogobrojnim zakonskom aktima potrebno je razmišljati o zapošljavanju administratora u Knjižnici. Poslove knjigovodstva sada vodi servis, a ostale administrativne poslove radi ravnateljica što ni kojem slučaju na zadovoljava postojeće propise. Poslove riznice - priprema za servis, također radi ravnateljica sama, što joj ostavlja iznimno malo vremena da se bavi unapređenjem struke i poboljšanjem kvalitete rada i usluga Knjižnice. U okolnostima novih zakonskih normi – fiskalne odgovornosti administrativni poslovi se još više povećavaju, za što u knjižnici nema potrebnog obrazovanog kadra (tajnik… ).

1. **OSNOVNA DJELATNOST KNJIŽNICE**

Gradska knjižnica Samobor u protekloj 2017. godini bila je nezaobilazna institucija u promicanju knjige i čitanja. Kao mjesni prilaz znanju, ova knjižnica je tijekom protekle godine bila na usluzi građanima Grada Samobora i Grada Sv. Nedjelje i pripadajućim naseljima, ali i šire, omogućujući im neposredan pristup svim vrstama znanja i obavijesti. Sloboda, napredak i razvitak društva i pojedinaca temeljne su ljudske vrijednosti, koje se mogu ostvariti samo ako se omogući dobro obaviještenim građanima da primjenjuju svoja demokratska prava i igraju aktivnu ulogu u društvu. Iz tih razloga Gradska knjižnica Samobor nastojala je tijekom čitave godine

* Stvarati i jačati čitalačke navike kod djece od najranije dobi, kao i kod odraslih osoba
* Podupirati osobno obrazovanje za koje se odlučuje pojedinac kao i formalno obrazovanje na svim razinama,
* Stvarati mogućnost za osobni kreativni razvitak, naročito kod djece i mladih,
* Promicati svijest o kulturnom naslijeđu, uvažavanju umjetnosti, znanstvenih postignuća i inovacija,
* Njegovati dijalog među kulturama i zastupati kulturne različitosti,
* Raditi na obogaćivanju i sređivanju zavičajne građe,
* Osiguravati korisnicima pristup svim vrstama obavijesti zahvaljujući novim tehnologijama,
* Osiguravati pristup informacijama korisnicima s posebnim potrebama,
* Pomagati korisnicima u razvijanju obavijesnih vještina i kompjuterske pismenosti,

a sve zahvaljujući jasnoj programskoj koncepciji knjižnice i definiranim ciljevima vezanim uz potrebe sredine u kojoj knjižnica djeluje.

Svoj program Gradska knjižnica Samobor realizirala je na tri lokacije – Odjel za odrasle i Odjel za djeci i mlade, te Zavičajna zbirka.

1. **OSTALE USLUGE KNJIŽNICE**

**3.1.**

* rad u čitaonicama novina i časopisa na Odjelu za odrasle i Odjelu za djecu i mladež
* rad u studijskoj čitaonici na Odjelu za odrasle (korištenje referentne literature i ostale literature koja nije u slobodnom pristupu)
* telefonske informacije (rezervacija knjiga, produženje roka posudbe…)
* korištenje knjižne i neknjižne građe o Samoboru, istaknutim Samoborcima te građe nastale u Samoboru (fond Zavičajne zbirke)
* kontinuirani programi za djecu predškolske i školske dobi
* (pričaonice, likovne radionice, kompjutorske i Internet radionice, glazbene slušaonice, video projekcije, bibliotečni odgoj, satovi lektire)

**3.2. nove usluge**

* izdavanje **knjižničnih novina „Knjigomat**„ – s Knjigomatom smo počeli još 2009. i to sa željom da se na jedan novi način korisnici informiraju o novim knjigama, CD-ima, zbirkama u knjižnici, aktivnostima i događanjima. Do kraja 2017. je izašlo 26 brojeva, godišnje tri broja ( u 2017. br. 24, br. 25 i br. 26 ). Brošure su to koje su od bibliotekarske struke vrednovane kao vrlo kvalitetna inovacija u širenju knjižničarske struke u široj društvenoj zajednici.

[**http://www.gks.hr/Knjigomat.pdf**](http://www.gks.hr/Knjigomat.pdf)

* **radijska emisija Knjigomat** koja se emitira na Radio Samoboru jednom mjesečno (druga srijeda u mjesecu u 16 sati).

Knjigomat je emisija o knjigama i ostalim zanimljivostima koje se vežu uz samoborsku knjižnicu i rad knjižnice općenito.

Do sada su realizrane 64 emisije, godišnje 10 emisija pa je tako i u 2017. realizirano 10 emisija ( emitiraja nema samo u srpnju i kolovozu ).

<http://www.radiosamobor.hr/knjigomat.php> .

* Putem **društvene mreže Facebook** svakodnevno komuniciramo sa svojim korisnicima. Redovito objavljujemo sadržaje vezane uz knjigu i čitanje, najavljujemo goste i događanja koja slijede i objavljujemo foto reportaže s programa.
Obilježavamo prigodne datume i pratimo aktualnosti iz svijeta knjige i kulture općenito. Naša stranica trenutno ima oko 2.134 člana, a statistike pokazuju da broj članova raste iz dana u dan.

**4. KNJIŽNA GRAĐA**

 ***FOND KNJIŽNE GRAĐE U SVESCIMA 31.12.2017.***

|  |  |
| --- | --- |
| Beletristika | 43443 |
| Dječja | 12096 |
| Znanost | 32253 |
| Zbirka «R»  | 2735 |
| Haiku zbirka međunarodnih izdanja | 500 |
| **UKUPNO** | **91 027** |

***NABAVA KNJIŽNE GRAĐE***

 U 2017. godini nabavljeno je 3 178 svezaka knjiga i to na tri načina – kupnjom - namjenskim sredstvima iz proračuna osnivača – Grada Samobora, sredstvima Ministarstva kulture i Zagrebačke županije, te otkupom Ministarstva kulture i poklonom.

***Prinove prema načinu nabave (u svescima)***

|  |  |
| --- | --- |
| Kupnja | 2341 |
| Otkup  |  291 |
| Poklon |  602 |
| **UKUPNO** |  **3234** |

***Sredstva za nabavu građe prema izvoru financiranja***

|  |  |
| --- | --- |
| Sredstva osnivača | 110.000,00 |
| Sredstva Županije | 37.500,00 |
| Sredstva Ministarstva kulture RH | 130.000,00 |
| **Ukupno** |  277.500,00 |

**5. NEKNJIŽNA GRAĐA**

 U 2017. godini nabavljeno je ukupno 72 jedinica neknjižne građe i to: DVD-a, igračaka, CD–a, CD-romova, razglednica, fotografija i ostale građe za Zavičajnu zbirku.

***FOND NEKNJIŽNE GRAĐE 31.12.2017.***

|  |  |
| --- | --- |
| IGRAČKE – Odjel za djecu i mladež | 73 |
| VIDEO KASETE – Odjel za djecu i mladež |   |
| VIDEO KASETE – Zavičajna zbirka |  118 |
| DVD – Zavičajna zbirka |  461 |
| RAZGLEDNICE I FOTOGRAFIJE – Zavičajna zbirka |  1 347 |
| CD | 2995 |
| DVD |  761 |
| Ostala građa – Zavičajna zbirka | 149 |
| Prilagođena građa- za slijepe i slabovidne osobe | 40 |
| **Ukupno** | **5 944**  |

***Prinove neknjižne građe u 2017.***

|  |  |
| --- | --- |
| DVD  |  |
| CD | 42 |
| DVD- Zavičajna zbirka | 20 |
| CD-rom |  |
| Razglednice,fotografije,sitni tisak – Zavičajna zbirka | 10 |
| OSTALA GRAĐA-  |  |
| **UKUPNO** | **72** |

**6. PERIODIČKE PUBLIKACIJE (NOVINE I ČASOPISI)**

 Knjižnica je u 2017. godini za čitaonice na oba odjela nabavila ukupno 71 naslov novina i časopisa (domaćeg i stranog tiska). Najveći dio periodike obrađuje se od 2005. godine strojno u programu ZAKI. Inventarizirano je i analitički obrađeno uglavnom sve iz stručnih časopisa (posebno književnih), ali i iz popularnih časopisa (Meridijani, More, National Geographic, Ekološki glasnik ...) za potrebe referata, seminarskih radova, maturalnih i diplomskih radnji.

Zbog sveprisutne recesije neki naslovi periodičkih publikacija u 2017. prestali su izlaziti, pa se broj naslova unazad nekoliko godina smanjio.

 **7. OBRADA KNJIŽNE I NEKNJIŽNE GRAĐE**

 Sva novonabavljena građa obrađena je stručno (inventarizirana, klasificirana i katalogizirana) i tehnički (umotana u zaštitnu samoljepljivu foliju, signirana i obilježena barkodovima koji omogućuju zaduživanje i razduživanje građe).

 Također su se redovito vršili manji popravci i zaštita stare građe.

Udio obrađenih zapisa, u cijeloj bazi podataka sustava ZAKI, koji je odradila Gradska knjižnica Samobor, cca.17% i to su zapisi kojima se koriste svi korisnici sustava ZAKI.

**8. ČLANOVI**

 Prelaskom na program ZAKI, odnosno bežičnim povezivanjem Odjela, korisnici (osobito djeca i mladež tinejdžerske dobi od 11 do 17 godina) koji su koristili usluge oba odjela te imali i dvije članske iskaznice, sada mogu zadovoljiti svoje potrebe jednom iskaznicom.

To se odnosi i na roditelje koji vrlo često svoje potrebe rješavaju posudbom na djetetovu iskaznicu. Stoga je teško posebno izlučiti članove Odjela za odrasle, a posebno članove Odjela za djecu i mladež.

U 2017. Gradska knjižnica bilježi **457** novoregistriranih članova, što svim djelatnicima daje dodatni poticaj za podizanjem kvalitete rada na još viši stupanj, te želju za što većom javnom prezentacijom rada ustanove uvođenjem novih usluga, sadržaja i programa, što je u skučenosti prostora, ponekad, skoro nemoguće.

Statistikom podataka dostupnima u programu na dan 31.12.2017. evidentirane su **4 116** članska iskaznica. S obzirom da svaku iskaznicu koriste u prosjeku dva, a ponekad i više članova teško je utvrditi točan broj korisnika, ali on se vodi oko cca. **7 514** članova. Tu se ne ubrajaju članovi koji koriste usluge GKS-a samo kao dnevni čitači tiskovina, te učenici koji borave na DO – svi bez plaćanja članarine.

***POSJETI ČLANOVA***

|  |  |
| --- | --- |
| **Djeca i mladi do 18 godina**  | 15 604 |
| **Odrasli** | 29 201 |
| **UKUPNO** | **44 805** |

* Ovi su podaci evidentirani strojno kroz posudbu građe i ne

odnose se na korisnike, posebno na učenike koji borave u prostoru oba odjela, koriste se literaturom, neknjižnom građom i Internetom bez zaduživanja knjiga.

Po slobodnoj procjeni kroz knjižnicu, godišnje, prođe još nekoliko tisuća korisnika koji nisu strojno evidentirani.

**10. POSUDBA**

|  |  |
| --- | --- |
| **POSUDBA KNJIŽNE GRAĐE** |  **SVEZAKA** |
| **Odjel za odrasle i djecu- znanost** |  45 899  |
| **Odjel za odrasle-beletristika** |  90712 |
| **Odjel za djecu i mladež** | 41 580  |
| **UKUPNO** |  **178 191**  |

|  |  |
| --- | --- |
| **POSUDBA NEKNJIŽE GRAĐE** |  **BROJ** |
|  **AV i el.građa**  | 3731  |
| **periodika** |  382 |
| **UKUPNO** |  **4113** |

|  |
| --- |
|  **POSUDBA KNJIŽNOG FONDA U KNJIŽNICI** |
|  **Vrsta građe** | **Broj** |
| **knjige**  | 3 013 |
| **periodika – uvezana**  | 301 |
| **Periodika- pojedinačni** | 16 425 |
| **Sveukupno**  | **19 739** |

**11. INFORMATIVNA SLUŽBA**

 Informativno-referalna služba pruža usluge korisnicima Knjižnice svakodnevno od 8 do 20 sati, a subotom od 8 do 12 sati. Stručno osoblje Knjižnice prati aktualnu nakladu te se putem medija i Interneta redovito informira o novoj građi. Matična služba za to osoblje redovito priređuje predavanja, seminare, savjetovanja, okrugle stolove kojima naši zaposlenici redovito prisustvuju.

 Informativna služba redovito izrađuje biltene prinova,

a na zahtjev se izrađuju bibliografije i tematski popisi literature

te se priprema literatura za seminarske, maturalne, diplomske, magistarske radnje i doktorate. Korisnicima u Knjižnici stoji

na raspolaganju Internet koji mogu koristiti sami ili im zaposlenici na njihovo traženje prikupljaju informacije s Interneta.

 Osim toga korisnicima se pružaju i druge usluge - telefonske informacije i slično, a tablično prikazano to izgleda ovako:

|  |  |  |
| --- | --- | --- |
| **Vrsta usluge** | **Odjel za odrasle** | **Odjel za djecu i mladež** |
| **Telefonske informacije** |  8 089 |  2 121 |
| **Pitaj knjižničara** | 53 |   |
| **Internet** |  727 |  729  |

**12. ZAVIČAJNA ZBIRKA**

 Zavičajna zbirka prikuplja građu tematski vezanu za Samobor i Samoborce i svu građu koja je nastala na području Samobora. Organizirana je kao zasebna zbirka pri Odjelu za odrasle. Njezin fond čini 4 466 jedinice građe, a od toga 2305 svezaka knjižne građe, 171 jedinica periodike strojno obrađene i 1990 primjeraka različite neknjižne građe (razglednice, fotografije, video kasete – snimke književno-promotivnih programa, ostali razni dokumenti), a 5 naslova lokalnog tiska redovito se uvezuje.

 U 2017. nabavljena su 83 svezak knjiga, snimljeno

je 20 CD-a s promotivnih programa, nabavljeno 8 kom neknjižne građe –karte, katalozi, razglednice…

**13. STRUČNO USAVRŠAVANJE I OBRAZOVANJE**

 Knjižničarska struka zahtijeva kontinuirano učenje, usavršavanje i obrazovanje te otvorenost stalnim tehnološkim inovacijama i uvođenju novih medija. Stoga je posebna pozornost posvećena upravo tom segmentu, posebno zato što je u 2002. pri Nacionalnoj i sveučilišnoj knjižnici u Zagrebu počeo s radom dugo očekivani i prijeko potreban Centar za stalno stručno usavršavanje knjižničara. Zamišljen je kao organizacijsko i administrativno središte stalnog stručnog usavršavanja knjižničara i informacijskih stručnjaka s ciljem organiziranja, sustavnog održavanja, istraživanja i promicanja ideje permanentnog stručnog usavršavanja. 2017. djelatnici su prema mogućnostima pratili radionice koji su se organizirali u Zagrebu – nabava, informativna srijeda, sastanci u Matičnoj službi…

Djelatnice Draženka Robotić, Maja Klisurić i Mirjana Dimnjaković sudjelovale su u radu Savjetovanja za narodne knjižnice u Crikvenici i Znanstvenom skupu o politici narodih knjižnica u Splitu. U sklopu skupštine imale su zapažena izlaganja.

**14. KNJIŽEVNO-PROMOTIVNI PROGRAMI I IZLOŽBE**

 Nastavljajući dugogodišnju tradiciju i u 2017. Knjižnica je nastojala organizirati brojna i raznovrsna književno-promotivna događanja. Stoga je organizirano mnogo tribina, književnih susreta, predavanja i sličnih manifestacija na oba odjela. Cilj ovih programa je afirmacija knjige i Knjižnice u javnom i kulturnom životu Samobora, a samim tim i bogaćenje samoborskog kulturnog života. Programi su okupili veliki broj posjetitelja te imali značajan medijski odjek. Gotovo svi programi dokumentirani su fotografijama i video zapisima, a od 2013. moguće ih je pregledati na našoj web stranici [www.samobor.hr/knjižnica](http://www.samobor.hr/knji%C5%BEnica).

 Također su na oba odjela u izlozima i u prostoru postavljene mnoge prigodne tematske izložbe, izložbe posvećene raznim obljetnicama te likovne izložbe (u prosjeku jedna mjesečno na svakom odjelu).

***Posjeti predavanjima, tribinama, izložbama i ostalim programima ( igraonicama, radionicama...)***

|  |  |  |  |
| --- | --- | --- | --- |
|  | **Broj programa** | **Broj** | **posjeta** |
| **Odjel za odrasle** | Promocije knjiga, predavanja, otvorenja izložaba | 53 | 2521 |
| **Odjel za djecu i mladež** | promocija, predavanja | 43 | 1290 |
|  | satovi lektire i bib.odgoja | 54 | 1350 |
|  | radionice | 16 | 192 |
|  | Ljeto u Samoboru | 22 | 198 |
|  | Ostale radionice | 65 | 325 |
| **UKUPNO** |  | **253** | **5876** |

**Odjel za odrasle:**

**SIJEČANJ**

26.1. putopisno predavanje Rajka Grubišića " Tragom majanske civilizacije " u suradnji s HPD“ Japetić“ Samobor

**VELJAČA**

2. 2. predavanja knjige „ Po jutru se dan poznaje“ Sandr Sinković i suradnica

4.2. predstavljanje zbirke haiku poezije „ Pod krilima rode“ Đurđe Vukelić – Rožić, u suradnji s JU Zeleni prsten

16. 2. Predstavljanje knjige „ Brojevi i brojke“ Zvonimira Jakobovića, u suradnji s Rotary club Samobor, Ogranak Matice hrvatske Samobor i DIT Samobor

21. 2. predstavljanje zbirke poezije „Stranac „ Rade Šerbedžije

23.2. predstavljanje knjige „ Dnevnik jednog nomada“ Bekima Sejranovića

**OŽUJAK**

2.3. predstavljanje knjige „ Kuće, vile, kurije i dvorci-arhitektonska baština“ u izdanju Gradske knjižnice Samobor

9. 3. Predstavljanje knjige „ Glad“ Milane Vlaović

Volim hrvatski: Tjedan posvećen hrvatskom jeziku od 11.3. do 17.3.

16.3. kviz “ Profesore, ne ljuti se“

23. 3. Poezija na najjače -obilježavanje Svjetski dan poezije uz sudjelovanje Gorana Čolkhodžića

28.3. otvorenje izložbe likovnih radova s kolonije Hrvatskog učiteljskog društva

31.3. pjesnička večer Radovana Tadeja „Astralije“

**TRAVANJ**

 4.4. putopisno predavanje i promocija knjige „ 7 godina na cesti „ Tomislava Perka

Izložba radova Silvestre Smiljanić (in memoriam) 14.4.-5.5.

6.4. predstavljanje knjige “ Biti krščanin s papom Franjom” Jadranke Brnčić

21.4. Noć knjige- izložba Knjiga za svaki dan, gosti: Romeo Ibrišević,Ilija Aščić, glazbeni program

22.4. 25. haiku susreti

27.4. putopisno predavanje Tonćija Grgasovića “ Machu Picchu – tajanstveni grad Inka

**SVIBANJ**

4.5. predstavljanje knjige „ Moja australska priča – roman o jednoj iseljeničkoj avanturi, Tuga Tarle

11.5. predstavljanje knjigae kratkih priča „ Zatar „ Hrvoja Ivančića

17. 5. Predavanje „Titanic- 105 godina poslije“ Slobodana Novakovića

25.5.putopisno predavanje Columbija i Costa Rica, Srećko i Silva Švaić

29.5. Festival europske kratke priče gostuje u Samoboru, gosti: Sra Renar, Andrija Škare i Sven Popović

**LIPANJ:**

1.6. predstavljanje pjesničke zbirke „ Mome Zagrebu „Ivana Milčeca

2.6. predstavljanje integrirane radne bilježnice „ Dan po dan „ autorica Marije Mapilele, Vesne Marjanović i suradnica

8.6. putopisno predavanje „ Oko Islanda“ Goran Hudec

16.6 tvorenje izložbe : Igre u glini (hommage Višnji Jelačić),

Samoborska keramičarska radionica, lipanj - kolovoz 2017.

**RUJAN**

7. 9. Predstavljanje knjige „ Bez rukavica „Brune Šimleše

13. do 15. 9. ***Dani kratkopričaša: Pišem ti priču***

13.9. Crtamo priču- na Trgu matice Hrvatske od 10,00 do 17,00 sati

15.9 . proglašenje pobjenika 5. natječaja i predstavljanje Zbike

15. 9. čitamo i slušamo priče glazbeni gosti: U pol devet kod Sabe , priče čitaju Marko Gregur i Andrija Škare

21.9. predstavljanje knjige “ Knjiga znanja” , predavač Mihael Mandić

22. 9. Izložba radova 20. likovne kolonije Žumberak

**LISTOPAD**

5.10. predstavljanje knjige „ Propuh, papuče i punica“ Cody McClain Brown

12.10. multimedijalno predavanje „ Usudi se sanjati „ Davor Rostuhar

13.10. otvorenje izložbe „ Tikveraj -keramičarska bučijada Suzane Olivari

17.10. predstavljanje knjige Roberta Vuge „ Deveti avion“

19.10 predstavljanje knjige „Biste i spomen - ploče u Samoboru“ u izdanju Gradske knjižnice Samobor

26. 10. predavanje Vladimira Mesarića „Everest 79“

**STUDENI**

8.11. Predavanje „ KAKO učiti ?“predavač Krunoslav Paripović

9.11. Mozaik knjiga u Samobru: gost Julijana Matanović

16. 11. Predstavljanje knjige „ Kak je zgorel presvetli „ Marka Gregura .

21. do 24.11. Tjedan strane kulture: **Bugarska**

**16.11.- 2.12.** izložba *Jezik sveti mojih otaca: bugarsko-hrvatske usporednice*

**20.11.** otvaranje Bugarskog tjedan i predavanje Ksenije Banović o Stjepanu Juriniću i ukratko o suvremenoj bugarskoj književnosti u hrvatskim prijevodima

**21. 11**.a) uvodno predavanje o predsjedavanju Republike Bugarske na čelu Europskog vijeća članica EU ( nadam se da sam dobro napisala )

 b) kreativna radionica tradicijskih običaja- Baba Marta i Survakanje , Diana Glasnova uz suradnike

**22.11.**  putopisni film Ljepote Bugarske uz komentare Anu Vasung s Katedre za bugarski jezik i književnost Filozofskog fakulteta u Zagrebu

**23.11. p**redstavljanje knjige " 365 dana promijeni sebe i ostvari svoje ciljeve „ Tanya Dimitrove Dimitrove, bugarska veleposlanica u RH

 **24.11.** predavanje o gastronomiji uz degustaciju, predavačica Diana Glasnova

28.11.predstavljanje Zbornika MH ogranak Samobor

30. 11. predstavljanje knjige Mare Doljak „Moj Caminno „

 **PROSINAC**

2.12.predstavljanje rada Udruge ZONTA

5.12. otvaranje godišnje likovne izložbe udruge Hobby art

12.12. predstavljanje knjige „Ciganin, ali najljepši“ Kristijana Novaka

**Dječji odjel**

**VELJAČA**

20.02. Književni susret s Melitom Rundek i predstavljanje knjige „Hrvač“

27.02. obilježavanja Dan waldorfske pedagogije u suradnji s DV Neven

**OŽUJAK**

„ **Volim prirodu**“ – predavanja i radionice:

20.03. Samoniklo bilje- Katarina Husnjak Malović - PPŽSG

21.03. Tresetišta i biljke mesožderke – Ana Kovačić – Udruga ADIPA

22.03.Voda - izvor života- Dubravka Kranjčević- PPŽSG

23.03. Kako smo istraživali ptice Bregunice? Nataša Kletečki – OŠ B. Toni

24.03. Flanci i žganci- radionica djelatnice GKS

29.03. – 30.3. predavanje „ Povijest Samobora „ /2/za učenike OŠ

**TRAVANJ**

3.04. obilježavanje Sv. dana autizma autizam- izložba radova Svena Roksandića u suradnji sa Centrom Lug

5.04. Književni susret s Jasminkom Tihi Stepanić

**Proljetni praznici**:

18.04. – 20.4. Učimo njemački sa Anom Kolar Ištuk

22. 4. Noć knjige - predstava „Šuma Striborova“ dramske grupe Skečeri GKS

**SVIBANJ**

22.05. Predavanje „Zmije“ Eduarda Kletečkog

29. 05. - 02.06. **Tjedan dramskog odgoja**

29.5.“ Priča iz šume“- dramski centar Kreativko

30.5. „Nevolje princeze Lijepe „- Bjelovarsko kazalište

 „Reumatični kišobran „- dramska skupina OŠ Milana Langa

 „Ježurka Ježić „- lutkarska grupa OŠ Samobor

 31.05. dramske radionice - Maja Sviben

**LIPANJ**

01. 06. Predstavljanje „Oskarovih pet za plavo-zeleni cvijet“ Udruga Pozitiva

02.06. predstave „Šuma Striborova „ dramska grupa GKS Skečeri

 „Čemu služi mama“ dramska grupa knjižnice Selčina

 „ Igra„ dramska grupa OŠ Samobor

16.6 tvorenje izložbe : Igre u glini (hommage Višnji Jelačić),

Samoborska keramičarska radionica, lipanj - kolovoz 2017.

27.06. Radionica izrade Rudarske greblice

**SRPANJ- KOLOVOZ** / cca. 40- ovisno o odazivu polaznika/

**Ljeto u Samoboru**

ponedjeljkom – dramske radionice

utorkom – likovne radionice

srijeda – društvene igre

četvrtak- mozgalice, micro:bit

petak- projekcija filmova

**RUJAN**

22.2. predavanje „Kako učiti, a što manje se mučiti“ predavačica Ana Boban Lipić

25.09. predavanje „Svjesno roditeljstvo“ predavač Igor Kuhar

**LISTOPAD**

4.10.-5.10. predstavljaje slikovnice „ Cmoljac zna „

6.10. predstavljanje knjige „ Šumska priča“ Sanje Jurlin

7.10. Šetnja po Anindolu prema knjizi „Šumska priča“ u suradnji s Malim planinarima HPJ

10.10. slušaonica Radioigre za djecu i mlade „Strava na vilinskim poljanama“ Nade Mihaljević – radionicu organizira Hrvatski radio

12.10. predavanje Valentine Otmačić, UNICEF - Predškolski odgoj: pravo ili privilegija

16.10. predstavljanje knjige Danica Juričić Spasović- Vodim te u Tokio

20.10. Kviz „Koliko poznajem prošlost svoga grada“ u suradnji s MH ogranak Samobor, povijesni razred

26.10. Interni četvrtak- sastanak knjižničara KGZ-a i Zagrebačke županije

31.10. predavanje iz ciklusa „ Svjesno roditeljstvo“ Igora Kuhara

**STUDENI**

6.11. predstavljanje slikovnice „ Mama za Koka“

9.11.književni susret sa Sanjom Pilić i ilustratorom Nikom Barunom i predstavljanje knjiga o Maši

10.11. predstavljanje knjige „Upomoć, mama se smanjila“ – Snježana Babić Višnjić

14.11. književni susret sa Zoranom Pongrašićem

16.11. edukativno predavanje o uspješnom učenju, predavačica- Laura Marković

20.11. edukativno predavanje na temu djeca s poremećajima u ponašanju, predavačica Marija Udiljak

27.11. predavanje iz ciklusa „ Svjesno roditeljstvo“ Igora Kuhara

**PROSINAC**

7.12. književni susret s Jelenom Pervan i predstavljanje slikovnice Hrkalo

11.12. književni susret s Danicom Juričić Spasović: Volim džudo, volim Sandru

21.12. -22.1.2 predstava –„Tko će biti Djed Mraz“- dramske grupe Skečeri GKS

**Izložbe:**

Travanj- Sven Roksandić

Lipanj- kolovoz „Keramika i još nešto“

Rujan- Listopad „Cipelicom po svijetu“ – OŠ Bogumil Toni

Listopad- Studeni „Šumska priča“- Miran Šabić

Studeni- Prosinac – „Kolorističko slikanje“ OŠ Samobor

Studeni- Prosinac- „Ekspresija pogleda“ OŠ Sveta Nedjelja

Prosinac- „Božićno drvce“- OŠ B. Toni

**Bibliotečni odgoj / 30 grupa /**

 „ Cmoljac zna“ za vrtiće i prvE razreda OŠ

**Satovi lektire / 24 sata /**

Tri medvjeda i gitara

Poštarska bajka

Šuma Striborova/ Regoč

Miševi i mačke

**Radionice:**

**Tjedne radionice:** šah, francuska brbljaonica, dramska radionica, Čitateljski klub /cca. 80 ovisno o odazivu polaznika/

- radionica u suradnji s Udrugom Psi pomagači „Terapeutski psi i čitanje“ /2/

- fašničke radionice izrade maski /2/

- Udruga Pozitiva Erasmus provodi projekt projekt Fašnik /1/

- Uskršnja radionica /1/

- „ Nadi svoj trag „ u suradnji s udrugom Psi pomagači /10/

**Izložbe:**

Lunapark – ilustracije Nike Baruna

Međunarodni dan materinskog jezika

Park prirode Žumberak Samoborsko gorje

Samočitači - knjižnica

Zdravo i fino – DND Zabok

Grafika i žica –mačke OŠ B. Tonija

Plakati Hrvatska baština

Čarobne vile iz carstva intuicije – Maja Šmit

Oblotići Ane Kern

Djetinjstvo u Hrvatskoj: tri priče i poplave (izložba fotografija)- UNICEF

Maša i sport - Ilustracije Nike Baruna

Marijana Županić – Lutke

Makedonski tjedan-učenici OŠ Samobor, Pećuha, Tara-likovna kolonija Zlatka Price

Pariški vatromet – učenički radovi OŠ Sveta Nedelja

Ilustracije Tica - Valentine Marek

 Programi su realizirani u suradnji s mnogobrojnim izdavačkim kućama, osnovnom i srednjim školama Samobora i Sv. Nedjelje, Ogrankom Matice hrvatske Samobor, Samoborskim muzejem, sportskim i kulturnim udrugama Grada Samobora, Društvom inženjera i tehničara Samobor, Parkom prirode Žumberak-Samoborsko gorje, Franjevačkim samostanom i mnogobrojnim pojedincima koji su se uvijek rado odazvali pozivu na suradnju i gostovanje u Knjižnicu. Moramo napomenuti da bi broj programa bio mnogo veći, raznovrsniji i kreativniji da postoji adekvatni uvjeti za realizaciju. Tokom godine nastojalo se predstaviti najnovija, najčitanija izdanja, obilježiti značajne datume iz povijesti, pružiti mogućnost mnogobrojnim samoborskim udrugama i skupinama da prezentiraju svoj rad, aktivno sudjelovati u Mjesecu hrvatske knjige (15.10.-15.11.) prema preporukama organizacijskog odbora.

Sredstva za organiziranje i realizaciju programa osiguravaju Grad Samobor i Zagrebačka županija, a veliki dio pripreme i realizacije potpisuju djelatnici knjižnice - interpretativno čitanje, glazbene točke, moderiranje, izrada promotivnih materijala- pozivnice, plakati, postavi izložbi, priprema izložbi… i time znatno smanjuju troškove realiziranih programa.

**16. PROGRAMI ZA POTICANJE ČITANJA I KORIŠTENJE USLGA GKS**

* Ažuriranje obavijesti na: oglasni pano na Autobusni kolodvor, …

 oglasnom panou u prostor Doma zdravlja Samobor, oglasnom ormariću na zgradu zatvorene tržnice

* „Pazi rujan“ propagandnim letkom koji je podijeljen u škole pozivalo se učenike upisane u prve razrede da se upišu u GKS
* Postavljanje kućica za knjige u Bregani

**17. IZDAVAČKA DJELATNOST**

 Gradska knjižnica Samobor nastoji svake godine prirediti neko tiskano izdanje kao trajni zapis kontinuiranog rada – bilo da se obilježava neka godišnjica vezana za grad Samobor, rezultati pristigli na natječaj, znanstveni skupovi …U 2017. pripremljena su sljedeća izdanja:

* Pišem ti priču, zbirka priča s 5. natječaja za kratku priču koji je raspisan 2017., naklada 150 kom. /uredila Draženka Robotić /
* Biste i spomen-ploče Samobora

Sredstva za navedena izdanja osigurali su Grad Samobor i Zagrebačka županija, a u pripremi istih aktivno su uključeni djelatnici knjižnice kroz lekturu, korekturu, obradu tekstova do uređivačkog djela.

**18. INVESTICIJSKA ULAGANJA I ODRŽAVANJA**

 Pema osiguranim sredstvima tijekom 2017. provedena su sljedeća investicijska ulaganje na oba odjela.

 U 2017. nabavljeno je i popravljeno:

* nova računala /2/
* server
* klima uređaj
* licence za Windowse
* popravak stolova u čitaonici
* zamjena dotrajalih rasvjetnih tijela na DO- djelomično
* police u DO
* akvarij u DO

**19. SURADNJA S OSTALIM INSTITUCIJAMA**

 Kao i prijašnjih godina i u 2017. Knjižnica je ostvarila suradnju s mnogobrojnim ustanovama u Samoboru, Zagrebu i okolici. Prije svega ističemo uspješnu, čestu i konstruktivnu suradnju s našim osnivačem – gradom Samoborom, posebno s Upravnim odjelom za društvene djelatnosti, te Upravnim odjelom za financije.

 Na popisu ustanova s kojima je Gradska knjižnica Samobor uspješno surađivala u 2017. nalaze se još i sljedeće društvene, kulturne, obrazovne i odgojne ustanove:

* Pučko otvoreno učilište Samobor
* Samoborski muzej
* Glazbena škola Ferdo Livadić Samobor
* Matica hrvatska – Ogranak Samobor
* Knjižnica Brežice
* Radio Samobor
* lokalni tisak (Samoborski glasnik, Samoborski list)
* Turistička zajednica Samobor
* osnovne škole Samobora i okolice
* samoborske srednje škole
* samoborski dječji vrtići
* Centar za odgoj, obrazovanje i osposobljavanje Lug
* Gradsko društvo Crvenog križa Samobor
* Odjel za knjižnice Ministarstva kulture Republike Hrvatske
* Ured za društvene djelatnosti Zagrebačke županije
* Knjižnice grada Zagreba i Matična služba
* Nacionalna i sveučilišna knjižnica u Zagrebu
* narodne knjižnice u Zagrebačkoj županiji
* Hrvatski centar za dječju knjigu
* nakladničke kuće iz cijele Hrvatske

